Frances Farmer
<s>Frances Elena Farmer (19. septembar 1913 - 1. august 1970) bila je američka glumica, danas uglavnom poznata po burnom privatnom životu, uglavnom vezanih uz probleme sa duševnim zdravljem, koji je bio predmetom senzacionalističkog prikaza u medijima te inspirirao radnju nekoliko filmova.</s>

<s>Biografija</s>

<s>Farmer se rodila u Seattleu kao kćer advokata Ernesta Marvina Farmera i Lillian Farmer (rođ.</s><s>Van Ornum), vlasnice pansiona.</s><s>1931. se upisala kao student na University of Washington gdje se počela baviti glumom kao članica studentske trupe.</s><s>1935. godine je, osvojivši nagradnu igru ljevičarskog časopisa The Voice of Action osvojila putovanje u SSSR gdje joj je najviše zanimanja izazvao Moskovski umjetnički teatar (MHAT); taj je događaj kasnije potakao špekulacije da je Farmer, koja se još u srednjoj školi javno očitovala kao agnostik potajno podržavala komunizam, odnosno da su njeni kasniji problemi u životu imali makar djelomično i političku pozadinu.</s>

<s>Po povratku iz Moskve se naselila u New Yorku gdje je namjeravala započeti karijeru na Broadwayu, ali su je odmah uočili Paramountovi agenti i doveli u Hollywood, gdje je relativno brzo imala nastup u nekoliko zapaženih filmova.</s><s>Njenu karijeru u Hollywoodu je, međutim, značajno obilježio nonkonformizam, odnosno odbijanje da se pokorava sugestijama šefova studija, ali i impulzivnost i temperamentnost, zbog kojih je stekla reputaciju "problematične" osobe na setu.</s>

<s>19. oktobra 1942. ju je u Santa Monici uhapsila lokalna policija zbog noćne vožnje sa upaljenim svjetlima, čime su se kršile odredbe propisa o zamračenju uvedenom nakon ulaska SAD u Drugi svjetski rat.</s><s>Sudac joj je odredio 500 dolara globe i uvjetnu kaznu od 180 dana zatvora; Farmer je puštena nakon što je platila polovicu svote.</s><s>Kada do januara 1943. nije platila ostatak iznosa, izdan je nalog za njeno hapšenje.</s><s>Tom prilikom je fizički napala policajce, a na ročištu i suca koji ju je smjesta osudio na 180 dana zatvora; zalaganjem porodice je, pak, odvedena na psihijatrijski odjela bolnice gdje joj je dijagnosticirana manično-depresivna psihoza, a potom u drugoj bolnici paranoida shizofrenija.</s><s>Farmer je nakon duga višekratno slana i puštana iz duševnih bolnica, a što su obilježili bijegovi, eskcesi i nasilje prema porodici koja se pokušavala brinuti za nju.</s><s>Konačno je u maju 1945. smještena u duševnu bolnicu Western State gdje će boraviti sve do 1950. godine.</s>

<s>Farmer je kasnije u svojoj posthumno objavljenoj autobiografskoj knjizi Will There Really Be a Morning? tvrdila da je prilikom boravka u Western Stateu bila učestalo zlostavljan, bilo fizički, bilo seksualno, a što je uključivalo silovanja od strane muških bolničara.</s><s>Kenneth Anger je, pak, u svojoj kontroverznoj knjizi Hollywood Babylon tvrdio da je Farmer bila podvrgnuta lobotomiji, iako za to ne postoji nikakve službene potvrde.</s>

<s>Nakon izlaska iz bolnice, Farmer je radila kao pralja, a 1953. je na posebnom sudskom ročištu proglašena duševno zdravom.</s><s>Potom se preselila u Los Angeles i radila kao sekretarica sve dok 1957. nije srela Leland C. Mikesella, televizijskog producenta koji joj je omogućio da ponovno počne glumačku karijeru povremenim nastupima u teatru i televiziji.</s><s>1959. godine se krstila u Katoličkoj crkvri u Indianapolisu gdje će provesti posljednje godine života.</s>

<s>Umrla je 1970. od raka grla koji se često tumačio time da je bila strastveni pušač.</s>

<s>Filmografija</s>

<s>U popularnoj kulturi</s>

<s>Farmer se 1982. godine pojavila kao protagonistica biografskog filma Frances u kojoj je njen lik tumačila Jessica Lange, koja je za svoj nastup nominirana za Oscar.</s><s>Sljedeće godine je prikazan TV-film Will There Really Be a Morning? temeljen na Farmerinoj autobiografiji, u kome je njen lik tumačila Susan Blakely.</s>

<s>1984. godine je, pak, o Frances Farmer snimljen niskobudžetni crno-bijeli art film Commited u režiji lezbijske aktivistice Sheile McLaughlin koja je također tumačila njen lik.</s>

<s>Godine 1980. je francuska pjevačica  Mylène Jeanne Gautier tokom studija glume odlučila da Frances Farmer oda počast tako što će kao umjetničko ime uzeti Mylène Farmer.</s>

<s>Izvori</s>

<s>Vanjske veze
 Shedding Light on Shadowland – Essay debunking many commonly believed myths about Farmer, with a wealth of previously undisclosed information about her
 Frances Farmer biography by HistoryLink, Washington State</s>

<s>Američke filmske glumice
Američke teatarske glumice
Američke televizijske glumice
Authority control
Američke TV-voditeljice</s>

